Z Á P I S N I C A   č. 4/2013

     zo   zasadnutia Obecného zastupiteľstva v Slaskej, konaného dňa  9. októbra  2013 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní štyria poslanci obecného zastupiteľstva, starosta obce, hlavný kontrolór obce, administratívna pracovníčka obecného úradu. Poslanec Ing. P. Hric svoju neúčasť ospravedlnil. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia hlavného kontrolóra obce o plnení uznesení 30/2013 až 41/2013.
Záznam hlavného kontrolóra obce o výsledku následnej finančnej kontroly č. 4/2013.
4.	Plnenie rozpočtu k 30.9.2013.
5.	Žiadosti.
-	Ľubomír Hlaváčik, o odkúpenie podielov v pozemku.
-	Miloš Hurtík s manželkou, o odkúpenie podielu v pozemku.
6.	Ponuka na kúpu pozemkov. 
7.	Menovanie členov inventarizačnej komisie. 
8.	Rozvoj obce -  IBV, kamerový systém.
9.	Rôzne.
10.	Diskusia.
11.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý konštatoval, že podľa prezenčnej listiny je  zastupiteľstvo  uznášaniaschopné, nakoľko  sú  prítomní štyria poslanci obecného zastupiteľstva. 

K bodu č. 2

Program rokovania  obecného zastupiteľstva bol uznesením č. 42/2013 schválený v podobe, ktorá je uvedená v tejto zápisnici. Starosta obce požiadal poslancov, aby sa do rokovania zahrnuli ešte dva body a to  záznam hlavného kontrolóra obce o výsledku následnej finančnej kontroly č. 4/2013 a taktiež, aby sa doplnilo rokovanie o vymenovaní členov inventarizačnej komisie. Za zapisovateľku zápisnice určil starosta obce sl. Zuzanu Mojžišovú. Poslanci si uznesením č. 43/2013 za overovateľov zápisnice zvolili Ing. Miriam Ťahúňovú a p. Zdena Fronca.

Hlasovanie: za: 4 –  Ing. Göth,  Z. Fronc, Ing. M. Hric, Ing. M. Ťahúňová
                        proti: 0
                        zdržal sa: 0
                        nehlasoval: 0

K bodu č. 3

Informáciu o plnení uznesení č. 30/2013 až 41/2013 predniesol poslancom obecného zastupiteľstva hlavný kontrolór obce JUDr. Ján Belička. V informácii skonštatoval, že všetky uznesenia sú splnené.  Ďalej hlavný kontrolór obce predložil poslancom OZ aj záznam o výsledku následnej finančnej kontroly č. 4/2013. Uvedený záznam obsahuje informácie o kontrole prevádzkových nákladov obecného úradu za 1. polrok  2013. Vo svojom zázname hlavný kontrolór obce konštatuje, že vykonanou kontrolou neboli zistené žiadne nedostatky a že zistené ukazovatele príjmov a výdavkov zodpovedajú predpokladu a schválenému rozpočtu na rok 2013. Po tejto informácií starosta obce  ihneď otvoril rozpravu k tomuto bodu. Poslanci nemali žiadne dotazy a uznesením č. 44/2013 zobrali na vedomie informáciu hlavného kontrolóra obce o plnení uznesení č. 30 až 41/2013 a záznam hlavného kontrolóra obce o výsledku následnej finančnej kontroly č. 4/2013. 

Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

V materiáloch na zasadnutie OZ  bolo poslancom obecného zastupiteľstva doručené  písomne spracované plnenie rozpočtu obce k 30.9.2013, vzhľadom k tomu starosta obce hneď otvoril diskusiu k uvedenému  bodu programu. Poslanci nemali otázky k uvedenému plneniu rozpočtu a tak uznesením č. 45/2013 zobrali poslanci obecného zastupiteľstva na vedomie plnenie rozpočtu obce k 30.9.2013. 

Hlasovanie: za: 4 –  Ing. Göth, Z. Fronc,  Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 5

Na obecný úrad bola doručená žiadosť o odkúpenie pozemkov. Žiadosť adresoval p. Ľubomír Hlaváčik, trvale bytom Žiar nad Hronom. Vo svojej žiadosti uvádza, že má záujem o odkúpenie spoluvlastníckych podielov, ktoré sa nachádzajú v pozemku priamo nad  jeho záhradou. Uvedené pozemky už niekoľko rokov užíva a stará sa o ne. Starosta obce informoval poslancov obecného zastupiteľstva, že na základe doručenej žiadosti, obec Slaská zverejnila zámer na predaj uvedených spoluvlastníckych podielov v pozemku, lebo sa jedná o prípad hodný osobitného zreteľa. Zámer bol zverejnený na úradných tabuliach obce a taktiež na  na webovej stránke obce v období od 25.9.2013 do 9.10.2013. Po tejto informácií starosta obce ihneď otvoril diskusiu k uvedenej žiadosti. Poslanec Göth vyjadril názor, že pokiaľ bol zámer predaja zverejnený a boli  splnené všetky zákonné podmienky prevodu majetku z dôvodu hodného osobitného zreteľa, tak navrhuje, aby sa uvedený pozemok predal. Ide o pozemok, ktorý je pre obec nepotrebný. Poslanec Ing. Miroslav Hric poznamenal, že ide o pozemok umiestnený v strmine priamo nad záhradou, ktorú vlastní p. Ľubomír Hlaváčik, preto navrhuje, aby sa mu predaj uvedeného pozemku schválil. Ostatní poslanci nemali žiadne pripomienky a tak uznesením č. 46/2013 zobrali na vedomie informáciu, že zámer obce Slaská na predaj spoluvlastníckeho podielu o veľkosti 1/4 z parcely č. C-KN 524/6, vedená ako orná pôda o výmere 19 m2 (zodpovedajúca výmera podielu – 4,75 m2) a vlastníckeho podielu o veľkosti 1/1 na pozemku parcela č. C-KN 574/2, vedená ako záhrady o výmere 23 m2 v k.ú. Slaská, ktorá bola vyčlenená z parcely č. E-KN 1213/1 (ostatné plochy o výmere 2261 m2) dielom č. 5 geometrického plánu č. 47 110 899 – 24/2013, bol zverejnený na úradných tabuliach obce a na webovej stránke obce v období od 25.9.2013 do 9.10.2013.
Uznesením č. 47/2013 schválili podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľností – spoluvlastníckeho podielu o veľkosti 1/4 na pozemku parcela č. C-KN 524/6, vedená ako orná pôda o výmere 19 m2 (zodpovedajúca výmera podielu – 4,75 m2) v k.ú. Slaská a vlastníckeho podielu o veľkosti 1/1 na pozemku parcela č. C-KN 574/2, vedená ako záhrady o výmere 23 m2, ktorá bola vyčlenená z parcely č. E-KN 1213/1 (ostatné plochy o výmere 2261 m2) dielom č. 5 geometrického plánu č. 47 110 889 – 24/2013 v k.ú. Slaská, v prospech kupujúceho – Ľubomír Hlaváčik, nar. 3.8.1956, bytom Svitavská č. 903/16, 965 01 Žiar nad Hronom, za kúpnu cenu 1,50 eur/m2, spolu v sume 42,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že sa jedná o priľahlý pozemok, ktorý je súčasťou záhrady kupujúceho a kupujúci je zároveň väčšinovým podielovým spoluvlastníkom jedného z pozemkov.

Hlasovanie: za: 4 –  Ing. Göth, Z. Fronc,  Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Na obecný úrad bola doručená žiadosť p. Miloša Hurtíka spolu s manželkou o odkúpenie spoluvlastníckeho podielu v pozemku. Ide o nehnuteľnosti nachádzajúce sa v susedstve nehnuteľností nachádzajúcich sa vo vlastníctve p. Hurtíka a jeho manželky. Keďže táto žiadosť bola súčasťou materiálov na zasadnutie OZ starosta hneď otvoril diskusiu k predmetnej žiadosti. Poslanec Göth sa zaujímal o aký pozemok ide. Starosta obce ho informoval, že uvedený pozemok sa nachádza pri dome súp. č. 124 a je vo svahovitom teréne. Poslanec Göth sa ďalej zaujímal, či by uvedený pozemok mohla obec v budúcnosti využívať. Starosta ho informoval, že pozemok je naozaj vo svahovitom teréne a je pre obec nepotrebný. Poslanec M. Hric po tejto informácií navrhol, aby obecný úrad informoval p. Hurtíka, že obec tento pozemok ponúka na predaj vo forme verejnej obchodnej súťaže. Poslanci nemali viac pripomienok a tak uznesením č. 48/2013 schválili:
-  za prebytočný majetok obce Slaská: spoluvlastnícky podiel o veľkosti 171/1080 na pozemku parcela č. E-KN 601/1, vedená ako orná pôda o výmere 1713 m2 (zodpovedajúca výmera podielu – 271 m2), zapísaná na LV č. 948 v k.ú. Slaská, obec Slaská, okres Žiar nad Hronom. 
- prevod nehnuteľného majetku obce Slaská: spoluvlastnícky podiel o veľkosti 171/1080 na pozemku parcela č. E-KN 601/1, vedená ako orná pôda o výmere 1713 m2 (zodpovedajúca výmera podielu – 271 m2), zapísaná na LV č. 948 v k.ú. Slaská, obec Slaská, okres Žiar nad Hronom, na základe uskutočnenia obchodnej verejnej súťaže v zmysle § 9a ods. 1 písm. a) zákona SNR č. 138/1991 Zb. o majetku obcí v znení neskorších predpisov, pre úspešného uchádzača obchodnej verejnej súťaže. 
- podmienky obchodnej verejnej súťaže v zmysle § 9 ods. 2 písm. b) zákona SNR č. 138/1991 Zb. o majetku obcí v znení neskorších predpisov na prevod nehnuteľného majetku obce Slaská: Súťaž sa začína dňom  jej uverejnenia na úradných tabuliach obce Slaská, na webovom sídle obce Slaská a v regionálnej tlači. Písomné cenové ponuky je treba doručiť Obecnému úradu v Slaskej v zalepenej obálke s označením OVS – 02/2013 s poznámkou „NEOTVÁRAŤ“. Ponuky sa môžu predkladať len v slovenskom jazyku. Písomný návrh musí obsahovať – obchodné meno, resp. meno a priezvisko navrhovateľa; IČO, resp. dátum narodenia navrhovateľa; sídlo, resp. bydlisko navrhovateľa; parcelné číslo pozemku a jeho výmeru; veľkosť spoluvlastníckeho podielu a jemu zodpovedajúca výmera; návrh ceny za jeden m2 pozemku; termín a spôsob platby kúpnej ceny a účel využitia pozemku. Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote. Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať. Vyhlasovateľ sa zaväzuje v lehote do 10 pracovných dní od schválenia víťazného návrhu obecným zastupiteľstvom oznámiť vybraný návrh prostredníctvom informácie zverejnenej na webovom sídle vyhlasovateľa. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila. Vyhlasovateľ oznamuje, že najnižšia ponuka ceny nemôže klesnúť pod 3,00 €/m2. Víťazný návrh musí byť schválený obecným zastupiteľstvom.
  
Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0     

K bodu č. 6

Ing. Stanislav Páleník  z Bratislavy ponúkol obci na predaj pozemky, ktoré vlastní. Ide o pozemky, ktoré zdedil a nachádzajú sa v intraviláne k.ú. Slaská. Po tejto informácií starosta obce požiadal poslancov obecného zastupiteľstva, aby sa vyjadrili k ponuke p. Stanislava Páleníka.  Poslanec Göth uviedol, že obec pravidelne odkupuje pozemky a takýmto spôsobom  si zvyšuje objem svojho vlastníctva, takže on navrhuje pozemky od p. Páleníka  odkúpiť. Poslanci súhlasili s poslancom Göthom a uznesením č. 51/2013 schválili kúpu nehnuteľností v prospech obce Slaská a to spoluvlastnícky podiel o veľkosti 1/4 (zodpovedajúca výmera podielu – 483 m2) na pozemku parcela č. E-KN 596, vedená ako orná pôda o výmere 1932 m2, zapísaná na LV č. 107 v k.ú. Slaská; spoluvlastnícky podiel o veľkosti 1/4 (zodpovedajúca výmera podielu – 610 m2) na pozemku parcela č. E-KN 118/1, vedená ako trvalé trávne porasty o výmere 2440 m2, zapísaná na LV č.941 v k.ú. Slaská; spoluvlastnícky podiel o veľkosti 1/4 (zodpovedajúca výmera podielu – 28,5 m2) na pozemku parcela č. E-KN 572, vedená ako trvalé trávne porasty o výmere 114 m2, zapísaná na LV č. 1013 v k.ú. Slaská; spoluvlastnícky podiel o veľkosti 492/80710 (zodpovedajúca výmera podielu – 25,65 m2) na pozemku parcela č. C-KN 2166, vedená ako trvalé trávne porasty o výmere 4208 m2, zapísaná na LV č. 1604 v k.ú. Slaská; spoluvlastnícky podiel o veľkosti 492/80710 (zodpovedajúca výmera podielu – 60,96 m2) na pozemku parcela č. C-KN 2386, vedená ako lesné pozemky o výmere 10000 m2, zapísaná na LV č. 1604 v k.ú. Slaská; spoluvlastnícky podiel o veľkosti 492/80710 (zodpovedajúca výmera podielu – 41,12 m2) na pozemku parcela č. C-KN 2396, vedená ako lesné pozemky o výmere 6745 m2, zapísaná na LV č. 1604 v k.ú. Slaská a spoluvlastnícky podiel o veľkosti 492/80710 (zodpovedajúca výmera podielu – 368,40 m2) na pozemku parcela č. C-KN 2525, vedená ako lesné pozemky o výmere 60434 m2, zapísaná na LV č. 1604 v k.ú. Slaská, od predávajúceho – Ing. Stanislav Páleník, nar. 5.2.1957, bytom Stavbárska č. 2, 821 07 Bratislava, za kúpnu cenu spolu v sume 542,73 eur.

Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0     

Aj pani Bernardína Janovová zo Žiaru nad Hronom ponúkla obci na predaj spoluvlastnícky podiel o veľkosti 147/4896 v celkovej  výmere 10m2. Ide o pozemok vedený ako zastavané plochy a nádvoria. Poslanci nemali žiadne pripomienky k uvedenej ponuke a uznesením č. 53/2013 schválili kúpu nehnuteľnosti v prospech obce Slaská a to spoluvlastnícky podiel o veľkosti 147/4896 (zodpovedajúca výmera podielu – 10 m2) na pozemku parcela č. E-KN 89, vedená ako zastavané plochy a nádvoria o výmere 320 m2, zapísaná na LV č. 527 v k.ú. Slaská, od predávajúcej  - Bernardína Janovová, nar. 11.11.1935, bytom M.R. Štefánika 25/53, 965 01 Žiar nad Hronom, za kúpnu cenu spolu v sume 15,00 eur.

Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Pani Jaroslava Varyšová, ponúkla obci na predaj spoluvlastnícky podiel o veľkosti 1/4 , ktorý zdedila po svojom otcovi p. Pavlovi Janovovi. Keďže ona žije v Českej republike, uvedený pozemok nemá ako využívať a je pre ňu momentálne na príťaž. Z uvedeného dôvodu sa rozhodla tento podiel  ponúknuť obci na odpredaj. Poslanci nemali žiadne námietky a uznesením č. 54/2013 schválili kúpu nehnuteľnosti v prospech obce Slaská a to spoluvlastnícky podiel o veľkosti 1/4 (zodpovedajúca výmera podielu – 444 m2) na pozemku parcela č. E-KN 573, vedená ako trvalé trávne porasty o výmere 1775 m2, zapísaná na LV č. 1014 v k.ú. Slaská, od predávajúcej – Jaroslava Varyšová, rod. Janovová, nar. 16.6.1951, bytom Tuřice 73, 294 74 Předměřice nad Jizerou, Česká republika, za kúpnu cenu spolu v sume 119,88 eur.

Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 7

Na začiatku rokovania OZ starosta obce požiadal o doplnenie bodu rokovania a to o vymenovanie členov inventarizačnej komisie, preto starosta obce predložil poslancom OZ  písomný návrh a požiadal ich o prípadné pripomienky, alebo o ich prípadné ďalšie návrhy. Podľa predloženého návrhu sú za členov ústrednej inventarizačnej komisie navrhnutí: Ing. Miroslav Hric, Ing. Arnošt Göth, a Zdeno Fronc. Ďalej podľa predloženého návrhu sú za členov čiastkovej inventarizačnej komisie navrhnutí: Ing. Miriam Ťahúňová, Zuzana Mojžišová, Anna Hurtíková a  Peter Mácel.  Poslanci nemali žiadne iné návrhy  a uznesením č. 52/2013 schválili členov ústrednej a čiastkovej inventarizačnej komisie na vykonanie inventarizácie k 31.12.2013 podľa predloženého návrhu .

Hlasovanie: za: 4 –  Ing. Göth, Z. Fronc, Ing. M. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 8

Ďalším bodom rokovania  bola lokalita Slaská diely-  IBV. Ide o novú lokalitu na individuálnu bytovú výstavbu, ktorá je plánovaná aj v zmysle platného územného plánu obce. Pri realizácií novej lokality stavebných pozemkov sa vyskytol problém, čo sa týka stavby vodovodu. Momentálny stav je taký, že daná lokalita na základe vyjadrenia vodárenskej organizácie nemôže byť napojená na existujúcu vetvu, lebo tá by kapacitne nepostačovala. Danú lokalitu je možné napojiť na vodovod novou trasou, ktorá by začínala v Doline pred strediskom bývalého roľníckeho družstva a viedla by cez Háj postupne k vrchnej časti novej lokality. K danému zámeru boli predložené kladné stanoviská vlastníkov pozemkov, ako aj vodárenskej organizácii a existuje k nemu aj príslušné stavebné povolenie.  Nové doplňujúce vodovodné potrubie by bez problémov zásobovalo nielen novovytvorenú lokalitu, ale dokázalo by stabilizovať prívod vody v letných mesiacoch aj do častí obce Packál a Hrabie. V súčasnosti je možné získať finančné zdroje cez žiadosť na Environmentálny fond a preto je na zvážení obce, či takýto projekt podá. Medzi priority obce patrí aj jej rozvoj cez individuálnu bytovú výstavbu a realizácia vodovodného pripojenia je jednou z možností ako podporiť novú lokalitu. V prípade úspešnosti žiadosti obce vlastník lokality deklaroval záujem a snahu rokovať s obcou o všetkých detailoch projektu tak, aby obec splnila schválené podmienky a dosiahla efekt zásobovania pitnou vodou. Poslankyňa Miriam Ťahúňová navrhla, aby sa uvedený projekt podal, vidí v tom možnosť zvýšiť kvalitu v dodávke pitnej vody aj v častiach  obce Hrabie a Packál, ktoré dosť často v letných mesiacoch majú výpadok v jej zásobovaní. Čo sa týka novej lokality, obec sa zaviazala vytvárať podmienky pre realizáciu územia individuálnej bytovej výstavby a tak tento projekt je aj v súlade s prioritami obce. Po prípadnom schválení má obec ešte stále možnosť detailne si prejsť jednotlivé úkony a podmienky a môže sa rozhodnúť, či zmluvu o schválení dotácie podpíše, alebo nie. V diskusii poslanci zhodnotili, že k dnešnému dňu investor investoval nemalé finančné prostriedky do projektových dokumentácii, do posudkov, prekládok vedení a územného a stavebného konania. Bolo by preto na škodu, keby projekt IBV zastal kvôli problému s pitnou vodou a súhlasili, aby sa zmluvne vyriešil s investorom prechod práv a povinností vo veci vodovodnej infraštruktúry tak, aby obec mohla byť žiadateľom a mohla sa pokúsiť o získanie finančných prostriedkov na vodovodnú infraštruktúru. Následne poslanci uznesením č .  49/2013 schválili:
- uzatvorenie Zmluvy o postúpení práv a povinností stavebníka medzi spol. DUO GROUP, a.s. ako postupcom a obcou Slaská ako postupníkom vo veci vodoprávneho povolenia Obvodného úradu životného prostredia v Banskej Štiavnici v konaní č. C/2013/01250/ZH-BEZ zo dňa 28.8.2013 v rozsahu týkajúceho sa výlučne stavebného objektu „SO 201 – vodovod“ v rámci stavby „Slaská – Diely – riešenie lokality pre IBV“ podľa predloženého návrhu.
- uzatvorenie Zmluvy o postúpení práv a povinností zo spol. DUO GROUP, a.s. na obec Slaská v rozsahu týkajúceho sa výlučne stavebného objektu „SO 201 – vodovod“ v rámci stavby „Slaská – Diely – riešenie lokality pre IBV“ vyplývajúcich z uzatvorenej Zmluvy o uzatvorení budúcej Zmluvy o úprave vzájomných práv a povinností vlastníkov prevádzkovo súvisiacich verejných vodovodov podľa § 15 ods. 5 zákona č. 442/2002 Z.z. zo dňa 16.7.2013 medzi StVPS, a.s. a spol. DUO GROUP, a.s. a z uzatvorenej Zmluvy č. 198/2013/06 o uzavretí budúcej Zmluvy o prevádzkovaní infraštruktúrneho majetku „Slaská – Diely – riešenie lokality pre IBV“ zo dňa 19.7.2013 medzi StVPS, a.s. a spol. DUO GROUP, a.s. podľa predloženého návrhu.
- podanie žiadosti na Environmentálny fond o poskytnutie nenávratného finančného príspevku na výstavbu stavebného objektu „SO 201 – vodovod“ v rámci stavby „Slaská – Diely – riešenie lokality pre IBV“ na základe vodoprávneho povolenia Obvodného úradu životného prostredia v Banskej Štiavnici v konaní č. C/2013/01250/ZH-BEZ zo dňa 28.8.2013 podľa rozpočtu v celkovej sume 278.765,24 €.
- spolufinancovanie výstavby stavebného objektu „SO 201 – vodovod“ v rámci stavby „Slaská Diely – riešenie lokality pre IBV“ vo výške 5 % z celkovej sumy podľa rozpočtu v maximálnej výške 13.938,26 € v prípade, že bude žiadosť o nenávratný finančný príspevok schválená Environmentálnym fondom. 
Zároveň poslanci OZ uznesením č. 50/2013 poverili starostu obce Slaská na podpísanie zmluvných vzťahov v mene obce Slaská vyplývajúcich z uznesenia č. 49/2013.

Hlasovanie: za: 4 –  Ing. Göth,  Z. Fronc, Ing. M. Hric,  Ing. M. Ťahúňová
                    proti: 0
                    zdržal sa: 0
                    nehlasoval: 0

Starosta obce ďalej v tomto bode informoval poslancov OZ, že v obci narastá kriminalita. Preto by navrhoval, aby obec v budúcnosti premýšľala nad kamerovým systémom. Poslanec M. Hric sa zaujímal o aké množstvo by v prípade realizácie išlo. Starosta ho informoval, že na začiatok by navrhoval umiestnenie troch kamier, nakoľko vyber kvalitného kamerového systému je  finančne náročné. Avšak základné zariadenie musí byť schopné neskôr prijať ďalšie kamery, aby bolo možné systém dopĺňať. Poslanec Hric ďalej poznamenal, že by bola možnosť získania finančných prostriedkov aj cez projekty, ktoré sú určené priamo na ochranu pred kriminalitou. Starosta ho informoval, že už vypracúva projekt, ktorý by zabezpečil  prvotné finančné náklady na realizáciu kamerového systému. Obec sa pokúsi získať finančné zdroje cez projekt. Ak by nebola úspešná, tak základnú verziu by hradila z vlastných zdrojov. Tento projekt by obec chcela realizovať v roku 2014. Poslanci sa stotožnili s názorom potreby kamerového systému v obci s tým, že bude nevyhnutné riešiť tento projekt aj cez rozpočet na rok 2014.

K bodu č. 9

V bode rôzne poslanci nemali žiadne dotazy.

K bodu č. 10

V diskusií sa už nikto neprihlásil  o slovo.

K bodu č. 11

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva určil na 13.12.2013.

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

Ing. Miriam   Ť a h ú ň o v á, v.r.
overovateľka

Zdeno F r o n c, v.r.
overovateľ